বিহারে NDA এগোতেই উল্লাসে ফেটে পড়লেন বিজেপি সমর্থকরা!

ওয়েব ডেস্ক : বিহারে বড় জয় পেতে চলেছে ন্যাশনাল ডেমোক্রাটিক অ্যালাইন্স (NDA)। ৬ নভেম্বর ও ১১ নভেম্বর দু’দফায় বিধানসভা নির্বাচন হয়েছিল সে রাজ্যে। শুক্রবার, ১৪ নভেম্বর ছিল এই ভোটের ফলাফল। এদিন গণনার শুরু থেকেই অনেকটাই এগিয়ে যায় এনডিএ। এই প্রতিবেদন লেখা পর্যন্ত ২০৮টি আসনে এগিয়ে রয়েছে তারা। এনডিএ শিবিরের জয়ের পথ পরিস্কার হতেই আনন্দে ফেটে পড়েছেন বিজেপির (BJP) সমর্থকরা। অনককে আবার গান গাইতেও শোনা গেল।

জয়ের রাস্তা পরিস্কার হতেই পাটনায় উল্লাসে ফেটে পড়েন বিজেপির সমর্থকরা। এক মহিলা সমর্থককে গান গাইতেই শোনা যায়। তিনি তাঁর গান বলেন, ‘মোদি ও নীতীশ জুটি জয় পেলেন বিহারে’। অন্য এক মহিলাকে গাইতে শোনা যায়, ‘আমরা বিহারি, এবং অনেক সংস্কারি, আমরা সেই বিহারি যারা মাটিকে সোনা বানায়। আমরা বিজেপির সেই বিহারি যারা আরজেডিকে হারিয়েছে।’

আরও খবর : বিহার ভোট ‘হাইজ্যাক’ হয়েছে ! বিস্ফোরক আপ সাংসদ

প্রসঙ্গত, বিহারের এমন ফলাফল দেখে প্রশ্ন উঠছে, বিহারবাসী কি এখনও লালু-রাবড়ির ‘জঙ্গলরাজ’-এর স্মৃতি ভুলতে পারেননি? ২০২৫ সালের বিহার বিধানসভা নির্বাচনের (Bihar Assembly Election) ফলাফলের ট্রেন্ড অন্তত সেই প্রশ্নকেই আবার উসকে দিচ্ছে। এই প্রতিবেদন লেখার সময় পর্যন্ত যে তথ্য মিলেছে, তাতে নীতীশ কুমার (Nitish Kumar) ও বিজেপি-র (BJP) এনডিএ (NDA) জোট ২০০-র বেশি আসনে এগিয়ে রয়েছে। অন্যদিকে, তেজস্বী যাদব (Tejashwi Yadav) ও কংগ্রেসের (Congress) মহাগঠবন্ধন (Mahagathbandhan) অনেকটাই পিছিয়ে রয়েছে।

উল্লেখ্য, ২০২০ সালের বিধানসভা নির্বাচনে ১২৫টি আসনে জয়ী হয়েছিল এনডিএ শিবির। তবে ২০২৫ সালের নির্বাচনে এনডিএ শিবির এখনও পর্যন্ত ২০৮টি আসনে এগিয়ে রয়েছে। অন্যদিকে বিহারে গত বিধানসভা নির্বাচনে ১১০টি আসনে জয়ী হয়েছিল মহাগটবন্ধন। তবে এবার তা অনেকটাই নেমে দাঁড়িয়েছে। এই প্রতিবেদন লেখা পর্যন্ত ৩০টি আসনে এগিয়ে রয়েছে মহাগটবন্ধন (Mahagathbandhan) ।

দেখুন অন্য খবর :