বিহার ভোট ‘হাইজ্যাক’ হয়েছে ! বিস্ফোরক আপ সাংসদ

ওয়েব ডেস্ক : বিহার বিধাসভা নির্বাচনে (Bihar Assembly Election 2025) জয়ের পথে ন্যাশনাল ডেমোক্র্যাটিক অ্যালাইন্স বা এনডিএ (NDA) শিবার। এই প্রতিবেদন লেখা পর্যন্ত এনডিএ এখনও এগিয়ে রয়েছে ২০১টি আসনে। অন্যদিকে মহাগটবন্ধন (Mahagathbandhan) এগিয়ে রয়েছে মাত্র ৩৫টি আসনে। তবে এনডিএ-র এই জয়কে ‘হাইজ্যাক’ করা হয়েছে বলে অভিযোগ করলেন আপ (AAP) সাংসদ সঞ্জয় সিং (Sanjay Singh)।

তিনি বলেন, “আমি আগেই বলেছিলাম যে এই নির্বাচনকে ‘হাইজ্যাক’ করা হয়েছে। এই নির্বাচনের কোনও অর্থ নেই। জ্ঞানেশ কুমার ইতিমধ্যেই বিহারে জয়ের জন্য মোদিজিকে জয়ের শংসাপত্র দিয়ে দিয়েছেন।’ এর পরেই তিনি প্রশ্ন তুলে বলেন, যে রাজ্য থেকে ৮০ লক্ষ ভোট বাদ দেওয়া হয়েছে। যেখানে ৫ লক্ষ ভোটই নকল। যেখানে ১ লক্ষ ভোট অজানা, সেখানে ফলাফল আর কী হবে?

আরও খবর : বিহারে গেরুয়া ঝড়, শুরু লাড্ডু বিলি, কী বলছেন নীতীশ

সঙ্গে তিনি বলেন, “পুরো এনডিএ ও মোদিজিকে এবার অভিনন্দন জানানো উচিত জ্ঞানেশ কুমারকে (Gyanesh Kumar)। কারণ জ্ঞানেশ কুমারের আশীর্বাদেই বিহার নির্বাচনে জয়লাভ করেছে এনডিএ। দিল্লিতেও নির্বাচনের আগে অরবিন্দ কেজরিওয়ালের নির্বাচনী এলাকায় ৪০,০০০ ভোট বাদ দেওয়া হয়েছিল।” তিনি প্রশ্ন তুলেছেন, অন্য রাজ্যের মানুষ যখন সেখানে গিয়ে ভোট দিচ্ছে, তাহলে এটা কী ধরণের নির্বাচন হচ্ছে? আমি আগেই বলেছিলেম যে এমনটাই হবে। সেরকমই ফলাফল হয়েছে বলে জানিয়েছেন তিনি।

প্রসঙ্গত, বিহারে ভোটগণনা (Bihar Election Vote Count) শুরু হওয়ার কয়েক ঘণ্টার মধ্যেই দিল্লির (Delhi) বিজেপি সদর দফতরে (BJP Party Office) উৎসবের আনন্দ শুরু হয়ে যায়। কারণ গণনার শুরু থেকেই পিছিয়ে পড়েছিল মহাগটবন্ধন। অন্যদিকে বিহারে নিজেদের জয় নিশ্চিত ধরে নিয়ে জেডিইউয়ের তরফে এক পোস্টে লেখা হয়েছে, ‘নীতীশ কুমার জঙ্গলরাজ, দুর্নীতি, স্বজনপোষণ এবং বিরোধী দলের অহংকারকে বিহারের বাউন্ডারির বাইরে পাঠিয়ে দিয়েছেন।

দেখুন অন্য খবর :

The post বিহার ভোট ‘হাইজ্যাক’ হয়েছে ! বিস্ফোরক আপ সাংসদ first appeared on KolkataTV.