ভোটে হারের ধাক্কা! হৃদরোগে আক্রান্ত হয়ে মৃত্যু হল প্রার্থীর

ওয়েব ডেস্ক : শুক্রবার প্রকাশিত হয়েছে বিহার নির্বাচনের ফলাফল (Bihar election Result)। সেই নির্বাচনে জয়ী এনডিএ (NDA) শিবির। ভরাডুবি হয়েছে মহাগটবন্ধনের (Mahagatbandhan)। তা থেকে হতাশার মধ্যেই হৃদরোগে আক্রান্ত হয়ে মৃত্যু হল জন সুরাজ প্রার্থীর। জানা যাচ্ছে, শুক্রবার ফল প্রকাশের পরেই হৃদরোগে আক্রান্ত জন সুরাজের (Jan Suraaj) তরাই কেন্দ্রের প্রার্থী চন্দ্রশেখর সিংয়ের। মৃত্যুকালে তাঁর বয়স হয়েছিল ৬৩ বছর।

জন সুরাজের (Jan Suraaj) ওই প্রার্থী ছিলেন এক স্কুলের অবসরপ্রাপ্ত প্রধান শিক্ষক। এলাকায় বেশ জনপ্রিয় ছিলেন তিনি। পরে তিনি রাজনীতিতে যোগ দেন। ভোট প্রচারের সময় সাড়া ফেললেও তেমন সুবিধা করে নিতে পারেননি তিনি। তরাই আসনে বিরোধী প্রার্থী কাছে ২ হাজার ২৭১টি ভোটে হেরে যান চন্দ্রশেখর।

আরও খবর : দিল্লি বি/স্ফো/র/ণ কাণ্ডে NIA -এর জালে বাংলার ডাক্তারি পড়ুয়া

ওই কেন্দ্র থেকে জেতেন ভারতীয় জনতা পার্টির (BJP) প্রার্থী বিশাল প্রশান্ত। সূত্রের খবর, ফল প্রকাশের পরেই হৃদরোগে আক্রান্ত হন চন্দ্রশেখর সিং। তার পরেই তাঁর মৃত্যুর খবর সামনে আসে। তবে জানা যাচ্ছে, আগে থেকে তিনি হৃদরোগের সমস্যায় ভুগছিলেন। গত অক্টোবরে প্রথমবার এই সমস্যা সামনে এসেছিল।

তার পর থেকেই তিনি হাসপাতালে ভর্তি ছিলেন বলে খবর। কিন্তু ফল প্রকাশের পরেই ফের একবার চন্দ্রশেখর হৃদরোগে আক্রান্ত হন। পরিবারের তরফে দাবি করা হয়েছে, ভোটে হারার কারণে হতাশা থেকেই মানসিক চাপ তৈরি হয়েছিল তাঁর। সেই কারণেই হৃদরোগে আক্রান্ত হয়ে মৃত্য হয়েছে চন্দ্রশেখরের।

দেখুন অন্য খবর :

The post ভোটে হারের ধাক্কা! হৃদরোগে আক্রান্ত হয়ে মৃত্যু হল প্রার্থীর first appeared on KolkataTV.