বিহারের ফলাফল ‘আশ্চর্যজনক’! বললেন রাহুল

ওয়েব ডেস্ক : শুক্রবার ফল প্রকাশ হল বিহার নির্বাচনের (Bihar Election Result)। আর এই নির্বাচনে ভরাডুবি হয়েছে মহাগটবন্ধনের (Mahagatbandhan)। বলতে গেলে সব থেকে খারাপ অবস্থা কংগ্রেসের। এই প্রতিবেদন লেখা পর্যন্ত এনডিএ (NDA) শিবির এগিয়ে রয়েছে ২০২টি আসনে। অন্যদিকে মহাগটবন্ধন রয়েছে ৩৫টি আসন নিয়ে। আর এই ফলাফলকে ‘আশ্চর্যজনক’ বলে জানিয়েছেন কংগ্রেস নেতা রাহুল গান্ধী (Rahul Gandhi)।

এই ফলাফলের পরেই কংগ্রেস (Congress) নেতা এক্স হ্যান্ডেলে লিখেছেন, “বিহারের কোটি কোটি ভোটার যারা মহাগঠবন্ধনের প্রতি আস্থা দেখিয়েছেন, তাঁদের প্রতি আমি আন্তরিক কৃতজ্ঞতা জানাই। বিহারের এই ফল সত্যিই আশ্চর্যজনক। শুরু থেকেই যে নির্বাচন স্বচ্ছ ছিল না, সেখানে আমরা জয় অর্জন করতে পারিনি। এই লড়াই সংবিধান ও গণতন্ত্র রক্ষার লড়াই। কংগ্রেস পার্টি ও ইন্ডিয়া জোট এই ফলাফলকে গভীরভাবে পর্যালোচনা করবে এবং গণতন্ত্র রক্ষার প্রচেষ্টাকে আরও শক্তিশালী করবে।”

मैं बिहार के उन करोड़ों मतदाताओं का हार्दिक आभार व्यक्त करता हूं, जिन्होंने महागठबंधन पर अपना विश्वास जताया।

बिहार का यह परिणाम वाकई चौंकाने वाला है। हम एक ऐसे चुनाव में जीत हासिल नहीं कर सके, जो शुरू से ही निष्पक्ष नहीं था।

यह लड़ाई संविधान और लोकतंत्र की रक्षा की है। कांग्रेस…

— Rahul Gandhi (@RahulGandhi) November 14, 2025

আরও খবর :

প্রসঙ্গত, বিহারের রাজনৈতিক ইতিহাসে এবার সবথেকে খারাপ ফল করেচে কংগ্রেস (Congress)। তিনে নেমে গিয়েছে আরজেডিও (RJD)। ফলে রাজনৈতিক মহল মনে করছে, মহাগটবন্ধনের প্রচার কোনওভাবে প্রভাবিত করতে পারেনি সাধারণ মানুষকে। অন্যদিকে, লোকসভা নির্বাচনের আগে ‘ভারত জোড়ো ন্যায়যাত্রা’র মতো বিহার নির্বাচনের আগে ‘ভোটার অধিকার যাত্রা’ শুরু করেছিলেন রাহুল। তবে তা কোনও যে কাজে আসেনি, তা ফলাফলেই স্পষ্ট।

এনিয়ে রাজ্যসবার বিরোধী দলনেতা মল্লিকার্জুন খারগে (Mallikarjun Kharge) বলেছেন, “বিহারের জনগণের রায়কে আমরা সম্মান জানাই এবং যারা সাংবিধানিক সংস্থাগুলির অপব্যবহার করে গণতন্ত্রকে দুর্বল করার চেষ্টা করছে, তাদের বিরুদ্ধে আমাদের লড়াই অব্যাহত থাকবে। আমরা নির্বাচনের ফলাফল গভীরভাবে পর্যালোচনা করব এবং কেন এই ফল হল তা বুঝে বিস্তারিত মতামত সামনে আনব। মহাগঠবন্ধনকে সমর্থনকারী বিহারের প্রতিটি ভোটারের প্রতি আমরা আন্তরিক কৃতজ্ঞতা জানাই। আমি কংগ্রেসের প্রতিটি কর্মীকে বলতে চাই—আপনাদের নিরুৎসাহিত হওয়ার কোনও কারণ নেই। আপনারাই আমাদের গর্ব, সম্মান ও শক্তি। আপনাদের কঠোর পরিশ্রমই আমাদের এগিয়ে নিয়ে যায়। আমরা জনগণের মধ্যে থেকে সচেতনতা বাড়াতে কোনওরকম চেষ্টা বাকি রাখব না। সংবিধান ও গণতন্ত্র রক্ষার জন্য মানুষের সঙ্গে থেকেই আমাদের লড়াই চলবে। এই লড়াই দীর্ঘ—আর আমরা এই লড়াই লড়ব পুরো নিষ্ঠা, সাহস ও সত্যের সঙ্গে।”

দেখুন অন্য খবর :

The post বিহারের ফলাফল ‘আশ্চর্যজনক’! বললেন রাহুল first appeared on KolkataTV.